**Barnwyr Cyflogedig y Tribiwnlysoedd Cyflogaeth (Cymru a Lloegr) 2025**

Bydd y [Comisiwn Penodiadau Barnwrol](https://judicialappointments.gov.uk/)  (JAC) yn lansio ymarfer dethol ym mis Chwefror i recriwtio nifer o farnwyr cyflogaeth cyflogedig (gyda rhai ohonynt yng Nghymru).

**Y seminar**

Mae’r [Swyddfa Farnwrol](https://www.judiciary.uk/about-the-judiciary/training-support/judicial-office/) yn trefnu seminar cyn ymgeisio a fydd yn cael ei gynnal ar-lein trwy Microsoft Teams ar **ddydd Iau yr 20fed o Chwefror 2025 (5-6:15pm).**

Mae’r seminar yn anelu at helpu ymgeiswyr i baratoi’n well ar gyfer gwneud cais ac i dderbyn yr arweiniad a chyngor diweddaraf ar broses ddethol y JAC. Ynghyd â’r JAC, byddwch hefyd yn clywed gan Lywydd y Tribiwnlysoedd Cyflogaeth a Barnwr Cyflogaeth Rhanbarthol.

**Pwy ddylai fynychu?**

Mae croeso i ddeiliaid swyddi barnwrol ac ymarferwyr o bob cefndir (gan gynnwys cyfreithwyr a Gweithredwyr Cyfreithiol Siartredig) sydd â phum mlynedd o brofiad ers cymhwyso yn y gyfraith, fynychu.

**Dalier sylw, er bod yr Arglwydd Ganghellor wedi hepgor yr angen am brofiad barnwrol blaenorol ar gyfer y rolau cyflogedig hyn, mae’n disgwyl y bydd gan ymgeiswyr profiad helaeth, yn gyfredol neu’n flaenorol, o’r gyfraith cyflogaeth.**

Bydd yn rhaid i ymgeiswyr am swyddi yng Nghymru feddu ar ddealltwriaeth o sut gweinyddir cyfiawnder yng Nghymru, gan gynnwys deddfwriaeth sy’n berthnasol i Gymru a threfniadau datganoli yng Nghymru, neu’r gallu i feithrin y ddealltwriaeth hon. Disgwylir y bydd gan ymgeiswyr ddealltwriaeth dda o’r iaith Gymraeg.

Croesewir ceisiadau yn enwedig gan grwpiau sy’n cael eu tangynrychioli (menywod, ymgeiswyr o gefndir ethnig lleiafrifol, ymgeiswyr sydd ag anabledd).

Cliciwch yma i gael mwy o wybodaeth am waith y Tribiwnlysoedd Cyflogaeth - [Gwaith y Tribiwnlysoedd Cyflogaeth - Barnwriaeth y Llysoedd a’r Tribiwnlysoedd](https://www.judiciary.uk/courts-and-tribunals/tribunals/employment-tribunal/employment-tribunal-england-wales/work-of-the-employment-tribunal/)

**Gwybodaeth bellach**

Dyma ddolen i’r dudalen JAC gyda’r wybodaeth am swyddi gwag yn y dyfodol, cliciwch [**YMA**](https://apply.judicialappointments.digital/vacancies#future)

Cliciwch [**YMA**](http://eepurl.com/i8bGNc) i gofrestru i gael diweddariadau am yr ymgyrch recriwtio hon

Cysylltwch â thîm ymarfer dethol y JAC gydag unrhyw ymholiadau ynghylch yr ymgyrch recriwtio/ymarfer dethol yn[**236sjet@judicialappointments.gov.uk**](mailto:236sjet@judicialappointments.gov.uk)

Ar gyfer unrhyw ymholiadau am y seminar cyn ymgeisio, anfonwch e-bost i - [JudicialHROutreachEvents@judiciary.uk](mailto:JudicialHROutreachEvents@judiciary.uk)

**Dalier sylw, er bydd y Swyddfa Farnwrol yn cynnal y seminar cyn ymgeisio, mae’r ymgyrch recriwtio ei hun yn cael ei gynnal a’i arwain gan y Comisiwn Penodiadau Barnwrol.**